જ્યારે અરવિંદ કેજરીવાલથી પ્રભાવીત થયેલા જીજ્ઞેશ મેવાણીએ ગુજરાતમાં આમ આદમી પાર્ટીનો ઝંડો ઉપાડી લીધો હતો, પણ ઉનાકાંડમાંને રાજકિય રંગથી દુર રાખવા માટે AAPને તીલાંજલી આપી હતી. આ ત્રણે નેતાઓને પોતાની લડાઈના કારણો હતા. 2017 સુધી તેઓ સિસ્ટમને ભાંડી રહ્યા હતા, પણ 2017માં અલ્પેશ અને જીજ્ઞેશ પાસે સિસ્ટમનો ભાગ બનવાની તક હતી અને તેમણે તે ઝડપી લીધી અને તેઓ ધારાસભ્ય પણ થઈ ગયા. બીજી તરફ હાર્દિક પટેલને જે પ્રકારે જનસમર્થન મળી રહ્યુ હતું તે મતોમાં અપેક્ષીત રીતે રૂપાંતરીત થયુ નહીં, જેના કારણે ભાજપની બેઠકો ઘટી પણ કોંગ્રેસને સત્તા મળી નહીં. આમ છતા સમાજે હાર્દિક, અલ્પેશ અને જીજ્ઞેશ પાસેથીની અપેક્ષાઓ ગુમાવી ન હતી, પણ આ ત્રણ નેતાઓ હજી પોતાની દિશા નક્કી કરી શક્યા નથી તેવી છાપ ઉભી થઈ રહી છે.